钦定古今图书集成/明伦汇编/官常典/第203卷 > 韦嗣立
## 钦定古今图书集成/明伦汇编/官常典/第203卷 > 韦嗣立

按《唐书韦思谦传》：“思谦子嗣立，字延构，与承庆异。母
少友悌，母遇承庆严，每笞辄解衣求代，母不听，即遣
奴自捶，母感悟，为均爱，世比。晋王览第进士，累调双
流令，政为二川最。承庆解凤阁舍人，武后召嗣立谓
曰：‘尔父尝称二子忠且孝，堪事朕，比兄弟称职。如而
父言，今使卿兄弟自相代’。”即拜凤阁舍人。时学校废，
刑滥及善人，乃上书极陈：“永淳后，庠序隳散，胄子衰
缺，儒学之官轻，章句之选弛，贵阀后生以徼幸升，寒

徒，敕王公以下子弟一入大学，尊尚师儒，发扬劝奖，
海内知向。然后审畀铨总，各程所能。以之临人，则官
无旷，民乐业矣。”又曰：“扬、豫以来，大狱屡兴，穷治逮捕，
数年不绝。大猾伺间，阴相影会，构似是之言，正不赦
之辜，恣行楚惨，类自诬服，王公士人至连颈就戮。道
路藉藉，咸知其非，而锻炼已成，不可翻动。小则身诛，
大则族夷，相缘共坐者，庸可胜道！彼皆报仇复嫌，苟
图功求官赏耳。臣愿陛下廓天地之施，雷雨之仁，取
垂拱以来罪无重轻所不赦者，普皆原洗，死者还官，
生者霑恩，则天下了然，知向所陷罪非陛下意也。”长
安中，拜凤阁侍郎、同凤阁鸾台平章事。时州县非其
人，后以为忧，李峤、唐休璟曰：“今朝廷重内官，轻外职，
每除牧守，皆诉不行，非过累不得遣。请选台阁贤者
分典大州，自近臣始。”后曰：“谁为朕行？”嗣立曰：“内典机
要，非臣所堪，请先行以示群臣。”后悦，以本官检校汴
州刺史，由是左肃政大夫杨再思等十八人悉补外。
未几，承庆知政事，嗣立以成均祭酒徙魏、洺二州，政
无他异。坐善二张，贬饶州长史。繇相州刺史入为黄
门侍郎，转太府卿、修文馆大学士。中宗景龙中，拜兵
部尚书、同中书门下三品。时崇饰观寺，用度百出，又
恩幸食邑者众，封户凡五十四州，皆据天下上腴，一
封分食数州，随土所宜，牟取利入。至安乐、太平公主，
率取高赀，多下家，无复如平民。有所损免，为封户者
亟于军兴。监察御史宋务光建言“愿停征封，一切附
租庸输送。”不纳。嗣立建言：“今廪帑耗竭，无一岁之储。
假遇水旱，人须赈给，不时军兴，士待资装，陛下何以
具之？伏见营立寺观，累年不绝，鸿侈繁丽，务相矜胜，
大抵费常千万以上。转徙木石，废功害农，地藏开发，
蛰虫伤露。上圣至慈，理必不然。准之道法则乖，质之
生人则损，陛下岂不是思！又，食封之家，日月猥众，凡
用户部丁六十万人课二绢，则固一百二十万。臣见
太府岁调绢才百万匹，少则十之二，有所贷免，曾不
半在。比诸封家，所入已寡。国初功臣，共定天下，食封
不二十家，今横恩特赐，家至百四十以上。”天下租赋，
在公不足而私有馀。又封家征求，各遣奴皂，凌突侵
渔，百姓怨叹。或贸易断盗，诛责纷纭，曾无少息，“下民
窭乏，何以堪命？臣愿以《丁课》一送太府，封家诣左藏
仰给，禁止自征，以息重困。”臣闻设官建吏，本于治人，
而务安之也。明官得其人，则天下治。古者取士，先乡
曲之誉，然后辟于州；州已试，然后辟五府。五府著闻，
乃升诸朝。得不谓所择悉而所历深乎？今之取人，未
试而遽迁，务进徼幸，比肩系踵。“故文者治官，则回邪
赃污；武者治军，则庸懦怯弱。补授亡限，员外置官，吏
困供承，官竭资奉，国家大事，岂甚于此？古者设爵待
士，才者得之，不才者进，则有才之路塞，贤人据正，远
侥幸之门。侥幸开则贤者隐矣，贤者隐则人不安，人
不安国将危矣。刺史、县令，治人之首，比年不加简择，
京官坐负及声称下者乃典州，吏部年高不善刀笔
者乃拟县。朝轻用人，何以治国？愿下有司，精加汰择。
凡诸曹侍郎、两省、二台及五品以上清望官，当先选
用刺史、县令，所冀守宰称职，以兴太平。”帝不听。嗣立
与韦后属疏，帝特诏附属籍，顾待甚渥。营别第骊山
鹦鹉谷，帝临幸，命从官赋诗，制序冠篇，赐贶优备。因
封嗣立逍遥公，名所居曰清虚原幽栖谷。嗣立献木
杯、藤盘数十物。唐隆初，拜中书令。韦后败，几死于乱，
宁王为救免。出为许州刺史，以定策立睿宗，赐封百
户，徙汝州。入为国子祭酒、太子宾客。坐宗楚客等削
遗制事，不执正，贬岳州别驾。再徙为陈州刺史。开元
中，河南道巡察使表其廉，欲复用。会卒，年六十六，赠
兵部尚书，谥曰孝。初，嗣立，代承庆为凤阁舍人、黄门
侍郎，承庆亦代为天官侍郎及知政事。父子并为宰
相，世罕其比。有二子：恒、济知名。济，开元初调鄄城令。
或言吏部选县令非其人，既众谢，有诏问所以安人
者，对凡二百人，惟济居第一，不能对者悉免官。于是
擢济醴泉令，侍郎卢从愿、李朝隐并贬为刺史。济四
迁户部侍郎，为太原尹。著《先德诗》四章，世服其典懿。
天宝中，授尚书左丞，凡三世居之。济文雅，颇能修饰
政事，所至有治称。终冯翊太守。子奥，夏令，亦以能政
闻。